# אמרסון, לייק ופאלמר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
לוגו הלהקה
שלישיית אמרסון, לייק ופאלמר כפי שהיא נראת בעטיפת האלבום Trilogy

אמרסון, לייק ופאלמר (או בקיצור ELP), היא להקת רוק מתקדם, מהחשובות ביותר. הלהקה מורכבת מן הקלידן קית' אמרסון, להקתו הקודמת הייתה דה נייס; הבסיסט גרג לייק, מלהקת קינג קרימזון המפורסמת; והמתופף קרל פאלמר שהגיע מהאטומיק רוסטר. בתחילת שנות ה-70, הציעו ללהקה לצרף את ג'ימי הנדריקס כגיטריסט להרכב, אך חודש לאחר ההצעה, הלך הנדריקס לעולמו עקב שימוש יתר בסמים.

## [עריכה] סגנון הלהקה

הלהקה ELP מציעה רוק מתקדם בצורה מעט אלטרנטיבית. הלהקה אינה מכילה גיטריסט כמקובל (אף על פי שלייק ניגן על גיטרה מידי פעם). הלהקה עשתה שימוש רב ביצירות של מלחינים קלאסים, ועשו להם עיבוד רוק. הרבה פעמים אלה לא התקבלו יפה. השילוב של ELP עם רוק, מוזיקה קלאסית וג'אז היה בוטה יותר מלהקות רוק מתקדם אחרות. עם עליית הפאנק בסוף שנות השבעים, חדלה הלהקה מלהיות פופולרית, יחד עם כל הרוק המתקדם.

## [עריכה] ביוגרפיה

עטיפת אלבום הבכורה
עטיפת האלבום Tarkus
עטיפת האלבום brain salad surgery

### [עריכה] שנות ה-70 "תור הזהב"

קית' אמרסון פגש את גרג לייק מאחורי הקלעים של הופעה משותפת של דה נייס וקינג קרימזון בסן פרנסיסקו. כבר שם השניים החליטו להקים הרכב יחד. השניים צירפו את קרל פאלמר והקימו את ההרכב, ללא גיטריסט קבוע.

ELP החלה לנגן ביחד באופן קבוע בשנת 1970. הלהקה פרצה בפסטיבל Isle of Wight. הביקורות ללהקה מאז היו מעורבות. ELP הוציאה את אלבום הבכורה שלה בדצמבר של אותה שנה. האלבום נשא את שם הלהקה. אותו אלבום זכה להצלחה, בעיקר בגלל הלהיט Lucky Man. להיטים מסוג כזה, והאפוסים של אמרסון, היו אלו שהיוו שורש למוזיקה הייחודית של הלהקה. בנוסף, ניתן לשמוע באלבום זה את אחד מהשימושים הראשונים מאז ומעולם בסינטיסייזר "מוג".

ב־1971 יצא התקליט השני של ELP שנקרא Tarkus, שכלל את היצירה שעל שמה נקרא התקליט. היצירה הארוכה שהשתרעה על צד שלם של התקליט, הייתה יצירה בעלת אופי רועם במקצת. אלבום זה זכה לשבחים רבים מצד מאזינים ומבקרים, והגיע לראש מצעד המכירות.

חצי שנה בלבד אחרי יציאת האלבום השני, העיבוד של ELP היצירה 'תמונות בתערוכה' (Pictures at an Exhibition) של המלחין הרוסי מודסט מוסורגסקי יצא לאור. היצירה זכתה לעיבוד רוק תוסס במיוחד, שהוקלט בהופעה חיה.

לאחר מכן יצא האלבום טרילוגיה (Trilogy). זהו אלבום חשוב בקריירה של ELP. האלבום כולל יצירה בעלת שני חלקים שנקראת The Endless Enigma(שבין שני החלקים נשמעת "פוגה" של אמרסון), ביצוע למוזיקת המערבונים מאת ארון קופלנד, ולהיט נוסף שהולחן בידי לייק-from the begining.

מעט לאחר יציאת האלבום, יצאו הלהקה לסיבובי הופעות באנגליה, בארצות הברית, במזרח הרחוק ובמקומות נוספים בעולם. בשלב מסוים נתקל אמרסון בציוריו של ה.ר. גייגר, והתרשם מהם. זו הסיבה שגיגר עיצב את העטיפה לאלבומם החמישי Brain salad surgery.

האלבום החמישי יצא בדצמבר 1973. האלבום כלל את היצירה karn evel 9, יצירה בת שלושים דקות, ביצוע לשיר אנגלי פטריוטי שנקרא "ירושלים", טוקטה - ביצוע לפרק מתוך קונצ'רטו לפסנתר של המלחין הארגנטינאי אלברטו ג'ינסטרה, ועוד להיט של לייק- Still...you turn me on.

לאחר יציאת האלבום יצאו השלושה לסיבוב הופעות ענק בכל העולם. סיבוב ההופעות הזה נכנס להיסטורית הרוק בכל הזמנים. הסיבוב נמשך כמעט שנה, ותועד בתקליט Welcome Back My Friends to The Show That Never Ends.

לעייני רבים, "תור הזהב" של הלהקה עבר לאחר סיבוב ההופעות המוצלח. בשנים 1975 - 1977 שמרו חברי הלהקה על פרופיל נמוך, ואף שקלו להוציא תקליטי סולו. אך בכל זאת, הלהקה הוציאה את התקליט Works Vol. 1 במרץ 1977.

לאחר סיבוב ההופעות של האלבום, שכדי לבצעו שכרה הלהקה תזמורת, החלו להיווצר מתחים בין חברי הלהקה, אך הלהקה נשארה שלמה.

האלבום Works Vol. 2 יצא לאור בשנים 1977 - 1978. האלבום התקבל בזלזול על ידי המבקרים והמאזינים. ב-1979 יצא האלבום Love Beach שזכה להתעלמות כמעט מוחלטת. הלהקה סבלה ממשברים רבים, עד שלבסוף הובילו להתפרקותה במהלך אותה שנה.

### [עריכה] שנות ה-80

הלהקה התאחדה במלואה רק 12 שנה אחרי הפירוק. עד אז כל אחד עבד לבד. אמרסון פנה להלחין מוזיקה לסרטים, לייק הוציא שני תקליטי סולו, ופאלמר הצטרף ללהקה של פליטים מלהקת יס ומלהקת קינג קרימזון הנקראה אסיה.

בשנת 1985 התאחדה הלהקה חלקית. פאלמר עדיין היה בלהקת אסיה, ובמקומו נלקח לתפקיד מתופף בשם קוזי פאואל, והוקמה הלהקה אמרסון, לייק ופאואל. השלישיה המאוחדת חלקית אף הוציאה אלבום. האלבום הצליח יחסית, אך הביקורות היו שליליות מצד המבקרים.

לאחר שהחוזה של פאלמר הסתיים, נפגשו השלישייה לחזרות ביחד, אך לייק לא הסתדר עם השניים האחרים, ולא הסכים להמשיך לעבוד. בשלב זה פאלמר ואמרסון הקימו הרכב בשם Three, אך אלה התפרקו במהירות.

### [עריכה] שנות ה-90 איחוד

מנהלה של חברת תקליטים קטנה הציעה ל-ELP להתאחד מחדש, וכך היה. בתחילת שנות ה-90, לאחר 12 שנים אשר להיו מפורקים, התאחדה הלהקה.

ב-1992 הוציאה הלהקה את האלבום Black Moon, וכמה חודשים לאחר יציאת האלבום יצאה הלהקה לסיבוב הופעות עולמי גדול, שנגמר ב-1993. לאחר הסיבוב הוציאה הלהקה אלבום חי שנקרא Live at the Royal Albert Hall.

ואחרי ארבע שנים של משברים שונים אצל חברי הלהקה, ELP יצאה לסיבוב הופעות נוסף באמריקה ובאירופה.

## [עריכה] דיסקוגרפיה

- 1970-Emerson, Lake and Palmer
- Tarkus-1971
- Pictures at an Exhibition-1972
- Trilogy-1972
- Brain salad surgery-1973
- Welcome Back My Friends to the Show That Never Ends-1974
- Works Volume I-1977
- Works Volume II-1978
- Love Beach-1979
- Black Moon-1992
- 1993-Live at the Royal Albert Hall
- 1994-In the Hot Seat

## [עריכה] קישורים חיצוניים

- מעללי אמרסון לייק ופאלמר
- אמרסון, לייק ופאלמר ב-Allmusic
- ELP, באתר MOOMA

מקור: http://he.wikipedia.org../../../%D7%90/%D7%9E/%D7%A8/%D7%90%D7%9E%D7%A8%D7%A1%D7%95%D7%9F%2C_%D7%9C%D7%99%D7%99%D7%A7_%D7%95%D7%A4%D7%90%D7%9C%D7%9E%D7%A8.html

קטגוריות: אמרסון, לייק ופאלמר | להקות בריטיות | להקות רוק מתקדם | סופרגרופ

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Dansk
- Deutsch
- Español
- Suomi
- Français
- Magyar
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Русский
- Svenska
- Türkçe
- Українська